สังเวียนซีฟู้ด, ชะอำ

รุ่นน้องแนะนำ ก็ต้องมาลอง... วันนี้มาลองกัน 4 คน
เค้าว่าทีเด็ด ได้โอกาส ผ่านมาต้องพิสูจน์หน่อย!!!
มากันแบบหิวโซทีเดียว ระหว่างทางก็ไม่พลาดที่
จะเช็คเรตติ้งกับทาง App วงใน... 
มีคนรีวิวแล้วเยอะมากกก!!! คะแนนเฉลี่ย 4 ดาว
นึกในใจ "เอาหว่า... ได้ทานของอร่อยแล้ว"
ลองเจาะอ่านทีละรีวิวซักหน่อย ส่วนใหญ่ให้เยอะ
เพราะความเร็วของการเสริฟและรสชาติอาหาร

แต่ก็มีบางรีวิวที่ติ เรื่องรสชาติที่ด้อยลงไป...
บางรีวิวพูดรวมๆ บ้างก็ว่ามะนาวเปลี่ยนเป็นมะนาวเทียม

ปูม้านึ่ง : ไม่สด !!! เนื้อแห้ง กล้ามปูเนื้อร่วน 
แห้งติดกระดอง... ส่วนตัวพอมีฉ่ำๆหน่อย 
แต่เพราะไม่สด ทำให้เนื้อเหลือนิดเดียว... 
จานนี้ผิดหวังสุดๆ 3 ตัว โลกว่าๆ ยังทานไม่สะใจ
แต่ไม่เบิ้ล เพราะไม่โดนเลย

หอยนางรมทรงเครื่อง : ทานไปตัวเดียวเพราะ
ไม่ค่อยชอบเท่าไหร่ แต่ก็ไม่ถึงกับผิดหวัง

ทอดมันกุ้ง : จานนี้ผมให้เป็น จานเด่นครับ
ปกติทอดมันกุ้งที่อื่นจะอ้วนๆ หนาๆ เนื้อละเอียด
แต่ที่นี่แบนๆ แถมเหนียวหนุบหนับ ทานอร่อย
น้ำจิ้มก็แปลกดีแต่อร่อยคับ 

ปลากระพงทอดน้ำปลา : จานนี้ก็โอเค ไม่ผิดหวัง
เสียดายที่ทางร้านไม่ผ่าหลังทอด ไม่งั้นจะทานง่ายกว่านี้

ยอดมะระไฟแดง : อันนี้ธรรมดา ไม่บวก ไม่ลบ

ข้าวผัดปู : รสชาติพอได้ แต่หาเนื้อปูไม่เจอ
หรือตอนตักแบ่งมา ตักไม่โดนก็ไม่รู้

ปลาหมึกไข่ย่าง : หมึกไม่สดเท่าไหร่ เนื้อแห้ง
อาจเพราะย่างนานด้วย ไข่เต็มท้อง แต่ตัวเล็กมาก

น้ำจิ้มหวานนำ สำหรับผมว่าหวานมากเลย
เลยไม่ค่อยจิ้มเท่าไหร่ 

เอาไป 2 ดาวละกันครับ 

อาจเป็นเพราะรสชาติ drop ลงไปตามที่หลายคนบอก
แถมผมอาจโชคร้าย มาวันที่อาหารไม่ค่อยสดด้วย
บริการไม่ค่อยทั่วถึง แต่พนักงานตั้งใจทำงานดี
แต่คนดูจะไม่พอ ขนาดวันนี้คนไม่ค่อยเยอะ...
แต่อาหารเร็วสมคำร่ำลือ 

คงต้องปรับปรุงเรื่องคุณภาพซักหน่อยนะครับ
เพราะไม่ถึงกับแย่มาก อาจควบคุมการผลิตเพิ่มขึ้น
และเน้นเรื่องความสดใหม่ของวัตถุดิบ

Chef ขี้แย